NaiveNeuron/SloPal huggingface dataset:
J. Vaľová, poslankyňa: (2007-02-08):
A ďalšiu vec, ktorú chcem povedať, podľa § 5 ods. 4 vláda Slovenskej republiky je povinná zverejniť texty materiálov, návrhy, správy a rozbory a odkazuje na to aj ustanovenie. Jediné, čo nebude dávať verejnosti, sú zvukové prepisy. A pokiaľ viem, ani vláda Mikuláša Dzurindu zvukové prepisy verejnosti neposkytovala. Uznesenie vlády, záznamy o uznesení vlády, program rokovania, materiály, ktoré nie sú predmetom utajenia, s tým všetkým počítame, že to budeme zverejňovať. Takže ja by som k tomu len toľko a poprosila by som vás, tak ako jeden mladý muž, myslím si, že už len trošku by ste sa mohli zdržať toho, aby ste hodnotili kolegov, či sú učiteľky, či sú pyšní, či sú arogantní, lebo myslím si, že toto so žiadnym zákonom nesúvisí. Veľmi pekne vám ďakujem. (Potlesk.)
Čaplovič, Dušan, poslanec NR SR (2015-01-28):
Ďakujem veľmi pekne. Predovšetkým chcem pánovi poslancovi Mičovskému poďakovať, že jeho vystúpenie trvalo len 20 minút. Po druhé, chcem reagovať na niektoré jeho myšlienky, ktoré uviedol a rozviedol, a netýkali sa len tej výnimky, ale týkali sa všeobecne problémov verejného obstarávania v Slovenskej republike. A reagovať na jeho primer, teda príklad, ktorý uviedol v súvislosti s kúpou chladničky občana. Verte, pán poslanec Mičovský, múdry občan, ktorý kupuje novú chladničku, nie je pre neho dôležitá len a len cena, ale aj kvalita, dlhodobá udržateľnosť a viacročná réžia a, samozrejme, zúčtuje si aj finančné prostriedky, aj to, či bude musieť kupovať každý rok novú chladničku, alebo bude musieť takýto luxusnejší tovar zabezpečiť si jednou kúpou, kvalitnou kúpou, a takto sa rozhodne. Musím vám povedať, že čo sa týka verejného obstarávania, Slovenská republika, keď zoberieme v rámci V-4, má najhorší zákon o verejnom obstarávaní, a najmä tými novelami, ktoré doňho vstúpili v minulosti za vlády Ivety Radičovej, pána poslanca vo vzťahu ku každému rezortu, pána poslanca, a teraz mi vypadlo jeho meno, Beblavého. A musím tiež povedať, že veľmi často by ste mali ísť aj medzi vedeckú obec a vysokoškolskú obec a pýtať sa, že sú niektoré komodity, ktoré sú tak jedinečné, že na ne nemožno ani vyhlásiť verejné obstarávanie. Sú jedny špičkové technológie, ktoré vyrába v Európskej únii a v Európe len jedna firma, a tam žiadna súťaž nemôže byť. Čiže sú isté, istým spôsobom výnimky, ktoré sú celkom prirodzené... (Prerušenie vystúpenia časomerom.)
Zmajkovičová, Renáta, podpredsedníčka NR SR (2014-04-01):
S reakciou pán poslanec Simon.
Pčolinský, Peter, podpredseda NR SR (2023-02-09):
S reakciou pán poslanec Mičovský, nech sa páči.
Jurinová, Erika, podpredsedníčka NR SR (2015-06-23):
Pán poslanec Blaha.
Grendel, Gábor, podpredseda NR SR (2022-12-06):
S reakciou na faktické poznámky pán poslanec Suja.
Laurenčík, Milan, podpredseda NR SR (2020-07-15):
Prosím, prezentujme sa a hlasujme. (Hlasovanie.) Prítomných 133, za 115, proti 2, zdržalo sa 15 , nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní.
Vaľová, Jana, poslankyňa NR SR (2020-11-04):
Poprosím, pán predsedajúci, nie som Vaňová, ale Vaľová. Tu kolegynka ma upozornila, tak ja som si to nevšimla.
Figeľ, Ján, podpredseda NR SR (2013-10-23):
Ďakujem pekne. Posledným písomne prihláseným do rozpravy je pán poslanec Jozef Mihál.
Kollár, Boris, predseda NR SR (2020-07-09):
Ďakujem. Vyhlasujem dvominútovú prestávku. (Dvojminútová prestávka.) (Po prestávke.)
Hrnčiar, Andrej, podpredseda NR SR (2017-03-29):
Pán poslanec Budaj.
Bugár, Béla, podpredseda NR SR (2016-10-12):
Prezentujme sa a hlasujme. (Hlasovanie.) Prítomných 138, za 88, proti 14, zdržalo sa 36 poslancov. Tieto návrhy sme schválili. Nech sa páči.
Zmajkovičová, Renáta, podpredsedníčka NR SR (2014-02-11):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. (Reakcia z pléna.) Pán poslanec Fronc. Takže uzatváram možnosť prihlásiť sa do rozpravy. Pani poslankyňa Žitňanská chce v rozprave ako navrhovateľka a potom pán poslanec Fronc ako spravodajca má možnosť tak či tak kedykoľvek. Nech sa páči.
P. Hrušovský, predseda NR SR: (2003-10-24):
(Hlasovanie.) Prítomných je 132 poslancov, za 63, proti 20, zdržalo sa 49. Návrh sme neschválili. Ďalší návrh.
Blaha, Ľuboš, podpredseda NR SR (2024-01-10):
Pán poslanec Marek Lackovič. Takisto tu nie je. Takže pani poslankyňa Tamara Stohlová.
Danko, Andrej, podpredseda NR SR (2024-10-23):
Na vystúpenie pána poslanca štyri faktické. Poslankyňa Nash.
Kollár, Boris, predseda NR SR (2022-10-06):
Ďakujem pekne všetkým za faktické poznámky. Ja by som chcel len povedať jednu vec. V minulosti to kyvadlo bolo vychýlené na jednu stranu. A ja sa veľmi obávam, že po tejto vláde to kyvadlo bude vychýlené zase na opačnej strane. A keď sa rozkmitá toto kyvadlo, tak ja nechcem, aby táto spoločnosť na Slovensku išla z revanšu do revanšu. Prosím, zastavme to. Ukľudnime tú situáciu, zastavme to, lebo takto sa žiť nebude dať, lebo tá spravodlivosť nikdy nepríde. Len na to chcem apelovať. Ďakujem.
Krajniak, Milan, poslanec NR SR (2017-06-16):
Pán poslanec, teraz ste otvorili otázku, ktorá by si žiadala dlhšiu diskusiu, ale poviem iba poznámku. Trh funguje vtedy, keď je chápaný ako priestor, kde každý môže ponúknuť svoje tovary a služby a ľudia si môžu slobodne vybrať, ktorý z tých tovarov a služieb si kúpia. V tomto zmysle je pre mňa prirodzeným trhom územie Slovenskej republiky, kde by som si rád pozrel, ktorý z našich výrobcov nábytku alebo ďalších spracovateľov dreva vyrobí najkrajšie skrine, najkrajšie výrobky, a nech sa ľudia rozhodnú, ako sa medzitým, ako si vyberú jednotlivé veci, ktoré sa im páčia. Problém je v tom, že v medzinárodnoekonomických vzťahoch trh nefunguje, v medzinárodnoekonomických vzťahoch fungujú iba záujmy a my na svoje ekonomické záujmy trestuhodne zabúdame.
Hrušovský, Pavol, podpredseda NR SR (2010-12-16):
Ďakujem. Otváram rozpravu o tomto bode programu. Chcem informovať, že som dostal do rozpravy tri písomné prihlášky. Pán poslanec Mikolaj chce vystúpiť za poslanecký klub Slovenskej národnej strany. A ďalší písomne prihlásení sú poslanci Přidal a pán poslanec Štefanec. O možnosť vystúpiť v zmysle príslušných ustanovení zákona o rokovacom poriadku požiadal pán podpredseda vlády a minister dopravy Ján Figeľ. Nech sa páči, pán minister, máte slovo.
Glváč, Martin, podpredseda NR SR (2016-12-06):
Pani poslankyňa Zimenová.
P. Hrušovský, predseda NR SR: (2005-09-27):
Akčné plány realizácie plnenia zámerov Národného programu boja proti drogám na obdobie rokov 2005 – 2008 , ktorý prerokúvame ako tlač 1240. Pán podpredseda, máte slovo.
Glváč, Martin, podpredseda NR SR (2017-09-11):
Pán spravodajca, nič? Prerušujem rokovanie o tomto bode programu. Nasledujúcim bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov . Návrh zákona má tlač 674. Návrh na jeho pridelenie na prerokovanie výborom je v rozhodnutí 697. Dávam slovo poslankyni Soni Gaborčákovej, aby za skupinu poslancov návrh zákona uviedla, nech sa páči.
Lehotský, Tomáš, poslanec NR SR (2022-03-22):
Ďakujem veľmi pekne. Pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3, písm. c) zákona o rokovacom poriadku prerokovať predložený návrh zákona v druhom čítaní.
Ďuriš Nicholsonová, Lucia, podpredsedníčka NR SR (2017-02-03):
Veľmi pekne ďakujeme, pani spravodajkyňa, za spravodajskú informáciu k tomuto návrhu zákona. Otváram všeobecnú rozpravu. Písomne sa do rozpravy neprihlásil nikto. Pýtam sa teda, či sa chce niekto prihlásiť ústne. Nech sa páči. Končím možnosť prihlásiť sa do rozpravy. Do rozpravy sa prihlásil jeden pán poslanec, pán poslanec Kollár. Nech sa páči, pán poslanec, máte slovo.
Goga, Pavol, poslanec NR SR (2014-01-30):
Zápisnica o výsledku tajného hlasovania o návrhu na voľbu člena Správnej rady Tlačovej agentúry Slovenskej republiky v oblasti žurnalistiky, ktoré sa konalo 30. januára 2014. Na tajné hlasovanie o návrhu na voľbu člena Správnej rady Tlačovej agentúry Slovenskej republiky v oblasti žurnalistiky bolo vydaných a poslanci si osobne prevzali 91 hlasovacích lístkov, teda na voľbe bolo prítomných 91 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu člena Správnej rady Tlačovej agentúry Slovenskej republiky v oblasti žurnalistiky všetci poslanci odovzdali hlasovacie lístky. Z 91 odovzdaných hlasovacích lístkov bolo 9 neplatných. Z 82 platných hlasovacích lístkov overovatelia zistili, že - za Jána Dianišku hlasovalo za 5 poslanci, proti 60 poslancov, 17 poslancov sa zdržalo hlasovania, - za Jána Sanda hlasovalo za 69 poslancov, proti 4 poslanci, zdržalo sa hlasovania 9 poslancov. Na schválenie návrhu na voľbu člena Správnej rady Tlačovej agentúry Slovenskej republiky je potrebný súhlas nadpolovičnej väčšiny prítomných hlasov poslancov Národnej rady Slovenskej republiky. Overovatelia konštatujú, že v tajnom hlasovaní bol za člena Správnej rady Tlačovej agentúry Slovenskej republiky v oblasti žurnalistiky zvolený Ján Sand. Overovatelia ma zároveň poverili oznámiť výsledok hlasovania Národnej rade Slovenskej republiky.
S. Kahanec, poslanec: (2008-06-19):
Ďalej, aby za gestorský výbor určila hlasovaním Výbor Národnej rady Slovenskej republiky pre hospodársku politiku a že určené výbory návrh zákona prerokujú v druhom čítaní vo výboroch do 4. septembra 2008 a v gestorskom výbore do 5. septembra 2008.
Gál, Gábor, poslanec NR SR (2012-04-04):
Ďakujem za slovo, pán predseda. Zvolávam prvé zasadnutie Výboru Národnej rady Slovenskej republiky na preskúmavanie rozhodnutí Národného bezpečnostného úradu teraz hneď na číslo dverí 34, to je zasadacia miestnosť výboru pre obranu a bezpečnosť. Ďakujem.
Šuteková, Miriam, poslankyňa NR SR (2021-11-23):
Termín hlasovania bude v normálnom termíne zajtra o 11.00.
Takáč, Richard, poslanec NR SR (2023-01-26):
Ďakujem veľmi pekne, pán predsedajúci. Ďakujem veľmi pekne za každú faktickú poznámku a môžme asi predpokladať, ako dopadne toto hlasovanie. Pravdepodobne tu budeme mať asi dva pozmeňujúce návrhy. Jeden, samozrejme, tak ako som povedal aj vo svojej rozprave, je náš pozmeňujúci návrh strany SMER – slovenská sociálna demokracia, ktorú predniesol Robert Fico, a to je vlastne skrátenie do 27., teda s konaním predčasných parlamentných volieb 27. mája tohto roku. Pravdepodobne iní kolegovia z opozície prednesú iný termín, no a, samozrejme, tu je to samotné uznesenie, ktoré sa predstavilo na začiatku tohto bodu, a to je 30. september. Keď vidím ten nezáujem zo strany koaličných poslancov sa tu zúčastniť tohto rokovania a môžme si vypočuť argumenty, že prečo ten termín 27. máj je lepší ako ten 30. september, tak na základe toho možnože aj predpokladať, že v zásade všetci budú hlasovať za september, lebo tých pár mesiacov navyše platu ich poteší. Veľa z nich sa možnože už do týchto lavíc ani nedostane, ale ja vám poviem inú vec, že to som zabudol ešte vo svojej rozprave uviesť, že do veľkej miery nesie zodpovednosť za tento stav aj pani prezidentka. Tá najprv hovorila, že do začiatku leta a teraz už povedala, že stačí jej september. Prečo september? No lebo títo vládni predstavitelia naši nie sú, nie sú svojprávni, počúvajú západné veľmocnosti a hlavne tu si treba uvedomiť, že ja si myslím, že fakt reálne ide o tú dodávku tých zbraní na tú Ukrajinu. A keby prišla iná vláda, by to zastavila a poviem, čo mi, jednu takú vetu, ktorú mi včera poslal kamarát. Zbrane proti vojne sú ako alkohol proti alkoholizmu. Počuli ste... (Prerušenie vystúpenia časomerom.)
Šimečka, Michal, podpredseda NR SR (2024-04-23):
Ďakujem veľmi pekne. Týmto sme vyčerpali zoznam písomne prihlásených rečníkov do rozpravy a chcem sa teda spýtať, či sa niekto chce do rozpravy prihlásiť ústne. Tak týmto momentom uzatváram možnosť prihlásiť sa ústne. Prihlásila sa pani poslankyňa Remišová, takže jej dávam slovo. Nech sa páči.
B. Bugár, podpredseda NR SR: (2002-06-18):
M. Benkovský, poslanec: Ďakujem za slovo, pán podpredseda. Vážený pán minister, vážené kolegyne, kolegovia. Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady o rokovacom poriadku túto spoločnú správu Výborov Národnej rady Slovenskej republiky o prerokovaní uvedeného návrhu zákona. Národná rada Slovenskej republiky svojím uznesením č. 2089 zo 14. mája 2002 pridelila vládny návrh zákona, ktorým sa mení a dopĺňa zákon č. 530/1990 Zb. o dlhopisoch v znení neskorších predpisov a mení a dopĺňa zákon č. 483/2001 Z. z. o bankách a o zmene a doplnení niektorých zákonov, pod tlačou 1482, týmto výborom Národnej rady Slovenskej republiky: Výboru Národnej rady Slovenskej republiky pre financie, rozpočet a menu, Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu. Uvedené výbory prerokovali predmetný návrh zákona. Gestorský výbor nedostal do začatia rokovania o vládnom návrhu zákona, o ktorom rokujeme, pripomienky podľa rokovacieho poriadku Národnej rady. K predmetnému návrhu zákona zaujali výbory Národnej rady Slovenskej republiky tieto stanoviská: odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi, a to Výbor Národnej rady pre financie, rozpočet a menu uznesením č. 1043 z 13. júna 2002 a Ústavnoprávny výbor Národnej rady Slovenskej republiky uznesením č. 984 z 12. júna 2002. Neprijaté uznesenie v zmysle § 52 ods. 4 rokovacieho poriadku Národnej rady, a to Výbor Národnej rady Slovenskej republiky pre verejnú správu. Z uznesení výborov Národnej rady Slovenskej republiky, uvedených v časti III tri tejto správy, vyplynuli pozmeňujúce návrhy, ktoré máte v spoločnej správe pod bodmi 1 - 7 s odporúčaním gestorského výboru schváliť. Gestorský výbor na základe stanovísk výboru k vládnemu návrhu zákona, o ktorom rokujeme, odporúča Národnej rade návrh prijať. Predmetná správa Výborov Národnej rady Slovenskej republiky k vládnemu návrhu zákona bola schválená uznesením gestorského výboru č. 1066 zo 17. júna 2002. Výbor určil poslanca Milana Benkovského za spoločného spravodajcu výborov, zároveň ho poveril prednesením spoločnej správy a navrhnutím Národnej rade Slovenskej republiky postupu pri hlasovaní o pozmeňujúcich a doplňujúcich návrhoch, ktoré vyplynú z rozpravy a hlasovať o predmetnej správe ihneď po ukončení rozpravy k nej. Ďakujem za slovo, prosím, otvorte rozpravu.
Hrušovský, Pavol, podpredseda NR SR (2011-05-19):
Páni poslanci hlasujeme o návrhu, tak ako ho uviedol pán poslanec Tóth, ktorý odporúča prideliť zákon výborom, určiť príslušné lehoty, ako aj gestorský výbor. (Hlasovanie.) 143 prítomných, 79 za, 64 sa zdržalo. Návrh sme schválili. Teraz dávam slovo poverenému spravodajcovi pánovi poslancovi Matejovi a prosím ho, aby z poverenia výboru pre financie a rozpočet predložil Národnej rade návrhy hlasovaní k prerokovávanému vládnemu návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov , ktorý prerokovávame ako tlač 344. Nech sa páči, pán poslanec.
Huba, Mikuláš, poslanec NR SR (2014-09-24):
Ďakujem pekne za slovo. Milý Lojzo, tvoje vystúpenie aj tvoj návrh oboch týchto posledne uvedených zákonov vítam a rád ich podporím. Taktiež považujem za úplne absurdné, že Bratislava a ďalšie veľké slovenské mestá, neviem presne, ako je to v menších, rozpredali takmer všetok lukratívnejší majetok, a napriek tomu sú stále zadlžené. Ten samotný fakt je absurdný, akýkoľvek návrh zlepšiť tento stav a zmierniť túto absurdnú situáciu, hoci aj prichádza možno o päť minút dvanásť, je žiaduci, a preto ho rád podporím. Podobne ako moji predrečníci, kolegovia Poliačik a Osuský, mám jediný problém s tvojím vystúpením, a to je práve prípad Starej tržnice. Roky som sa angažoval za to, aby sa obnovila, pokiaľ možno čo najbližšie k tej svojej tradičnej funkcii, aby sa až nezneužívala na nejaké vyslovene len komerčné záležitosti nejakých pochybných, povedal by som, zbohatlíckych akcií a pritom 95 percent času bola zatvorená. Takže vcelku som zatiaľ spokojný s tým, ako funguje. Neviem posúdiť presne, ako sa táto skupina k tomu dostala. Možnože tá cesta nebola ideálna, ale pre mňa je v tomto prípade dôležitejší ten výsledok, a s tým som, hovorím, zatiaľ vcelku spokojný, aj keď iste všade sa rezervy nájdu. Ale je na nás, obyvateľoch Bratislavy, aby sme tým prevádzkovateľom pomohli, aby to bolo ešte lepšie.
Krúpa, Juraj, poslanec NR SR (2022-05-04):
Ďakujem. Vážený pán predsedajúci, dovoľte, aby som predniesol teda správu Výboru Národnej rady pre obranu a bezpečnosť o výsledku prerokovania návrhu na vyslanie príslušníkov Ozbrojených síl Slovenskej republiky do stálej námornej skupiny NATO SNMG1. Výbor Národnej rady pre obranu a bezpečnosť ako gestorský výbor podáva Národnej rade túto správu. Predseda Národnej rady svojím rozhodnutím č. 1049 z 20. apríla 2022 pridelil návrh na vyslanie príslušníkov Ozbrojených síl Slovenskej republiky do stálej námornej skupiny NATO SNMG1 na prerokovanie zahraničnému výboru a výboru pre obranu a bezpečnosť. Oba výbory prerokovali návrh v určenej lehote a odporučili Národnej rade Slovenskej republiky na základe čl. 86 písm. l) Ústavy Slovenskej republiky vysloviť súhlas s vyslaním príslušníkov ozbrojených síl Slovenskej republiky do stálej námornej skupiny NATO SNMG1. Prílohou tejto správy je návrh na uznesenie Národnej rady Slovenskej republiky. Ďakujem, pán predsedajúci, skončil som. Prosím, otvorte rozpravu.
Laššáková, Jana, podpredsedníčka NR SR (2014-01-30):
Pán poslanec Fronc, nech sa páči.
Bugár, Béla, podpredseda NR SR (2018-02-07):
Teraz udeľujem slovo pani podpredsedníčke Národnej rady Slovenskej republiky Lucii Nicholsonovej. Nech sa páči.
I. Mikloš, podpredseda vlády a minister financií SR: (2004-03-04):
Takže, čo sa týka tohto roka, už v priemere za tento rok nedôjde k poklesu čistých reálnych miezd. A taký, ešte komplexnejší ukazovateľ, ktorý hovorí o tom, aká bude spotreba domácností, sa volá konečná spotreba domácností. Konečná spotreba domácností vlani ešte mierne klesla. Bola -0,8 % podľa našich odhadov, ale v roku 2004 už bude plusová, už bude +1,3 % podľa odhadu ministerstva financií a priemer odhadov nezávislých inštitúcií je +2 %. Takže aj toto znamená a z toho vyplýva, že rok 2004, tento rok z hľadiska priemeru celého roka už by nemal byť rokom poklesu, ale mal by byť rokom nárastu reálnych príjmov. Zároveň treba ale vedieť a vidieť, že tie čísla, o ktorých som hovoril, sú v priemere za celý rok. Ale keďže životné náklady, výdavky sa viac skoncentrovali, ich rast na začiatok roka, a tie príjmy napr. mzdy budú rásť postupne v priebehu roka, tak je rozdielny prvý polrok a rozdielny je druhý polrok. Prvý polrok je horší v tom zmysle, že vtedy sa viac koncentroval rast výdavkov, kým nárast príjmov je plynulý, takže dá sa povedať, že v prvom polroku ešte dôjde k miernemu, alebo už dochádza k miernemu poklesu reálnej mzdy a reálnych príjmov, ale v druhom polroku dôjde k nárastu reálnych miezd a reálnych príjmov, a priemer za celý rok je taký, ako som to povedal na tých číslach a na tých odhadoch. Takže, aby som to zhrnul, pán poslanec, čísla, ktoré uvádzam, aj v médiách, ktoré som uvádzal, aj tu, sú oficiálne odhady ministerstva financií, ktoré napr. za minulý rok, keď porovnáme to, čo sme odhadovali, a to, čo sme aj prezentovali, a to, aká bola skutočnosť, tak sa potvrdili, na rozdiel od čísel, ktoré boli prezentované Konfederáciou odborových zväzov alebo vami, vašimi kolegami, alebo inými politikmi opozície. Dokonca niektoré z tých čísel boli v skutočnosti v roku 2003 lepšie, ako boli odhady ministerstva financií, ktoré som prezentoval aj ja, aj moji kolegovia verejne aj v médiách. Ďakujem, skončil som.
Hraško, Igor, poslanec NR SR (2013-10-30):
Ďakujem, pán predsedajúci. Chcel by som len k tomuto povedať takú malú poznámočku, že je tu v podstate otázka, keď kolega Fecko hovoril o tom, že teda či je, alebo nie je oprávnenie k tomu, aby niekto, kto je evidentne ožratý, sedel v rokovacej sále, alebo nie. A tuná, by som povedal, že niektorí evidentne sú. A potom sa nevedia adekvátne správať ku tomuto a potom to tak aj, samozrejme, vyzerá. Niektorí nám tu padajú zo stoličiek a naozaj to môže takto sprosto vyzerať. A potom aký máme obraz my poslanci? Aký si o nás urobia názor naši občania? Tu nejde o to, že či občania volia toho človeka legitímne do toho parlamentu. Ten človek je tu zodpovedný a mal by mať svoju zodpovednosť za svoje svedomie a za svoje rozhodovanie. A myslím si takisto, že človek, ktorý je pod vplyvom alkoholu, nemôže triezvo rozmýšľať a nemôže mať ani zdravý úsudok. Ja viem, že v istom spektre to ani nepotrebujú, pretože stačí si všímať dobre palec, ktorý sa ukáže buď nahor, alebo nadol, prípadne zakýve ručička zo strany na stranu a vieme, ako máme hlasovať. Ale aby tu sedel poslanec, ktorý ledva sedí na stoličke, prípadne ten, ktorý sa nevie vyjadrovať poriadne a je naozaj na smiech, tak to by sa stávať nemalo. A toto je tá dehonestácia parlamentu a dehonestácia týchto našich poslaneckých stoličiek. Ďakujem pekne.
Fronc, Martin, poslanec NR SR (2013-06-26):
Ďakujem pekne. Pánovi predkladateľovi, ja žijem na dedine a poznám ten život. Ten návrh, ktorý dávate, prakticky legalizuje status quo. Takto to v skutočnosti funguje, takéto vozidlá sa tam pohybujú. Uvedomujem si problém, že sú to často vozidlá, ktoré nespĺňajú mnohé podmienky, emisné kontroly a podobne, zase je to život. Ak mám problém v tom, tak jeden, že tým vlastne aj pustíme tie katastrofálne štvorkolky, ktoré behajú po tých lesných cestách, narušujú všetko na okolí, ako hluk a pod., no to si myslím, že toto nie je dvakrát dobré. Ale súčasne si uvedomujem, že sa to nedá dosť dobre v jednej legislatíve vyriešiť, takže zdá sa mi, že zákon, ktorý, a mali by byť tie zákony v prvom rade tak, že pomáhajú ľudí, ľuďom, by sme mali akceptovať.
M. Číž, podpredseda NR SR: (2006-12-13):
(Hlasovanie.) Prítomných 142 poslancov, za 120 poslancov, proti 2 poslanci, zdržalo sa 19 poslancov, nehlasoval 1 poslanec. Tieto návrhy sme schválili.
Madej, Róbert, poslanec NR SR (2012-12-18):
Ďakujem veľmi pekne. S reakciou na faktické poznámky by som sa chcel dotknúť dvoch predrečníkov, a to hlavne pána poslanca Kadúca a pána poslanca Matoviča, lebo ich príspevky považujem za najrelevantnejšie. Pán poslanec Kadúc, pokiaľ sa jedná o diskusiu, tak nebudem nikomu brániť vystúpiť v diskusii, tak ako nikdy nebudem brániť vám, nebudem brániť ani nikomu inému. A pokiaľ sa jedná o záujem diskutovať o stave justície, dnes sa uskutočnilo zasadnutie ústavnoprávneho výboru a chcem vyzdvihnúť teda vaše konanie, pán poslanec, že ako jediný člen opozície ste prišli a ste mali záujem diskutovať na ústavnoprávnom výbore. Ďakujem vám za to, že ste prejavili záujem, ale súčasne konštatujem, že nikto iný z opozičných politikov, členov ústavnoprávneho výboru neprišiel, a tam je presne priestor na odbornú diskusiu. Takže myslím si, že to potvrdzuje práve to vyjadrenie, ktoré som hovoril. Čo sa týka pána poslanca Matoviča. Pán poslanec Matovič, čiastočne s vami súhlasím, pretože za ten stav dôveryhodnosti môžu politici všetci. Čiastočne súhlasím, pretože aj to 136. miesto v hodnotení, ktoré práve na celom svete na základe prieskumu a štatistických údajov vykonávali väčšinou podnikateľské aliancie, pretože je to správa o globálnej konkurencieschopnosti, tak sa takýmto spôsobom vyjadrili. Pán poslanec, ale nalejme si čistého vína. Nalejme si čistého vína, kto bol vo vláde 2010 – 2012? Keby to vládnutie a správanie politikov bolo v poriadku, tak vydržíte celé funkčné obdobie. Vy ste zlyhali, vy ste zlyhali na celej čiare a vy si myslíte, že sa to... (Vystúpenie prerušené časomierou.)
Dostál, Ondrej, poslanec NR SR (2021-02-04):
Budeme hlasovať o sedemnástej hodine.
Jurinová, Erika, podpredsedníčka NR SR (2012-06-26):
Ďakujem pekne, zaujmite miesto pre spravodajcov. Otváram týmto rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Nikto sa neprihlásil. Vyhlasujem rozpravu za skončenú. Chce k rozprave zaujať stanovisko navrhovateľ? Žiada si slovo pán spravodajca? Ďakujem pekne. Prerušujem rokovanie o tomto bode programu. Pokračujeme prvým čítaním o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 84. Návrh na jeho pridelenie na prerokovanie výborom je v rozhodnutí č. 61. Prosím pána ministra spravodlivosti Tomáša Borca, aby vládny návrh zákona uviedol.
Maďarič, Marek, minister kultúry SR (2012-09-18):
Ďakujem za slovo, pani podpredsedníčka. Jednoducho povedané, prijatím predloženého návrhu zákona sa ponechá v platnosti existujúci systém financovania verejnoprávneho vysielateľa založený na úhrade za služby verejnosti poskytované Rozhlasom a televíziou Slovenska a príspevku zo štátneho rozpočtu poskytovaného na základe zmluvy so štátom. Navrhovaná úprava sa predkladá s cieľom zachovať nezávislosť verejnoprávneho vysielateľa, ktorá by bola do veľkej miery ohrozená v prípade, ak by hlavným príjmom Rozhlasu a televízie Slovenska bol príspevok zo štátneho rozpočtu, pričom táto verejnoprávna inštitúcia by bola od neho existenčne závislá. Navyše, Rozhlas a televízia Slovenska v zmysle zákona poskytuje službu verejnosti v oblasti vysielania, ktorá je charakteristická tým, že je univerzálne určená verejnosti. A preto by mala byť verejnosťou taktiež financovaná. Je dôležité zachovať vzájomnú väzbu medzi divákmi a poslucháčmi Rozhlasu a televízie Slovenska a Rozhlasom a televíziou Slovenska, ktorá sa vytvára práve tým, že samotní poslucháči a diváci sa prostredníctvom platenia úhrady priamo podieľajú na financovaní služby, ktorá im je určená. Navrhuje sa tiež, aby vyberateľom a zároveň príjemcom úhrady bol Rozhlas a televízia Slovenska, nakoľko existencia spoločnosti s ručením obmedzeným, ktorá je zriadená za účelom výberu úhrady iba pre jedného verejnoprávneho vysielateľa, nie je opodstatnená. Verejnoprávny vysielateľ je oprávnený použiť príjmy z úhrady a príjmy z pokút za nezaplatenú úhradu výlučne na finančné zabezpečenie služieb verejnosti poskytovaných Rozhlasom a televíziou Slovenska v oblasti rozhlasového a televízneho vysielania a príjmy z úhrady aj na zabezpečenie výberu úhrady, kontroly platenia úhrady a na vymáhanie úhrady a pokút. Návrh zákona stanovuje sadzbu úhrady, ktorá je pre platiteľa podľa § 3 ods. 1 písm. a) stanovená na 4,64 eura. Sadzba úhrady platiteľa, ktorý je zamestnávateľom, sa odvíja od počtu jeho zamestnancov v pracovnom pomere alebo v obdobnom pracovnom vzťahu. Predkladaným návrhom zákona sa taktiež ustanovujú podmienky, za ktorých je platiteľ úhrady oslobodený od povinnosti platiť úhradu alebo mu vzniká nárok na zníženú sadzbu úhrady na polovicu. Povinnosť platiť úhradu vzniká od prvého dňa kalendárneho mesiaca nasledujúceho po kalendárnom mesiaci, v ktorom sa osoba stala platiteľom, a zaniká posledný deň mesiaca, v ktorom osoba prestala byť platiteľom. Na účely výberu úhrady a kontroly platenia úhrady vedie vyberateľ úhrady evidenciu platiteľov, ktorá obsahuje návrhom zákona ustanovené údaje. Obsahom návrhu zákona je tiež úprava povinností vznikajúcich jednotlivým subjektom v súvislosti s vedením evidencie platiteľov, ako aj úprava postupu vyberateľa úhrady pri vymáhaní nezaplatenej úhrady. Vyberateľ úhrady je povinný okrem prípadov ustanovených návrhom zákona uplatňovať si nárok na zaplatenie úhrady na súde. Ďakujem.
Ondruš, Branislav, poslanec NR SR (2011-02-02):
Ďakujem pekne, pán predsedajúci. Pán kolega, ja sa musím ohradiť voči tomu, ako ste vy prezentovali to, čo ste nazývali nelojalita Maďarov žijúcich na Slovensku alebo teda slovenských občanov maďarskej národnosti, lebo vy ste teda povedali, citujem vás, „trápi nás jejich nelojalita“. Mňa osobne netrápi nelojalita Maďarov, ktorí žijú na Slovensku a sú slovenskými občanmi, pretože ja poznám strašne veľa slovenských Maďarov, ktorí sú absolútne lojálni k Slovenskej republike. A už vôbec si nemyslím, a o tom som teda hlboko presvedčený aj na základe mojich skúseností, keďže som štyri roky žil na juhu Slovenska, že lojalita slovenských Maďarov závisí od dĺžky spravodajstva v maďarčine na druhom programe Slovenskej televízie. To je skutočne dezinterpretácia vzťahu slovenských občanov maďarskej národnosti k svojej republike. A ubezpečujem vás, že nech akokoľvek predĺžime spravodajstvo v maďarčine vo vysielaní Slovenskej televízie, tak od toho lojalita nezávisí. Ale aby ste vedeli, od čoho tá lojalita závisí, a aby ste vedeli, kto vyháňa odtiaľto Maďarov zo Slovenska, tak ja vám poviem, že ja občas pozerám to maďarské spravodajstvo a pozeral som ho aj včera. A napr. som v ňom videl správu, reportáž o tom, že na juhu stredného Slovenska sa v južných okresoch rozbehla rozsiahla petičná akcia proti zrušeniu železničných spojov. A v tom príspevku sa Maďari žijúci na Slovensku, radoví, aj funkcionári samosprávy, vo veľkom rozčuľovali, že táto vláda im ide rušiť železničné spoje a ako im sťaží život a uplatnenie sa na juhu Slovenska. Takže, ak niekto... (Prerušenie vystúpenia časomerom.) A už to nedokončím.
Viskupič, Jozef, poslanec NR SR (2017-10-10):
Ďakujem. Vážený pán predsedajúci, dávam procedurálny návrh, aby sme na tejto schôdzi hlasovali po každom prerokovanom bode. Je podľa mňa neúctivé voči ľuďom, ktorí sledujú plénum Národnej rady, aby kvôli kampani, a ja som v nej tiež, sme si uľahčovali povinnosti poslancov Národnej rady. Myslím si, že je neakceptovateľné, aby sme hlasovali o jedenástej a o sedemnástej. Preto dávam procedurálny návrh, že po každom jednom prerokovanom bode bude hlasovanie. Dajte, prosím, hlasovať.
Urban, Miroslav, poslanec NR SR (2020-07-15):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Marcinčin, Radovan, poslanec NR SR (2022-05-05):
Ďakujem, pán predseda. Dajte hlasovať o návrhu zákona ako o celku s prijatými návrhmi s odporúčaním gestorského výboru ho schváliť.
Šimečka, Michal, podpredseda NR SR (2024-06-26):
Ďakujem veľmi pekne, pani poslankyňa. Dve faktické poznámky v reakcii na vaše vystúpenie. Ako prvý pán poslanec Michelko, nech sa páči.
Galko, Ľubomír, poslanec NR SR (2014-09-24):
Ďakujem pekne. Pán kolega Číž, ja by som vám chcel poďakovať za vaše vystúpenie. Ja som si ho so záujmom vypočul. Ja keď som nastúpil sem do tohto parlamentu, tak mi tu kolegovia hovorili, že máme tu jedného poslanca a jeho voláme generátor náhodne vyslovených slov. Ja som nevedel, čo vlastne pod tým myslí. A dneska som to teda plne pochopil, že kto a čo to je, ten generátor náhodne vyslovených slov, lebo tým, čo vy ste tu predviedli, tak vy by ste mohli konkurovať naozaj veľmi výkonnému počítaču. Pre mňa z tých náhodne vygenerovaných slov, ktoré ste tu vyslovili, tak také tri ucelené myšlienky vznikli. A k tým by som rád povedal pár slov. Pochopil som to, že by ste radšej videli Adelu Banášovú v strane SMER, ako niekde moderovať nejaké podujatia. No tak v tom vám držím palce, možnože sa vám to podarí, aj keď teda mám vážne pochybnosti o tom. Čo je ale horšie. Tak som pochopil to, že vám v strane SMER je úplne jedno, koho dovediete do parlamentu a koho dovediete do strany SMER. Vy kašlete na nejaké hodnoty. Pre vás je zaujímavé to, koľko vie kto na seba naviazať hlasov. A to je tá tragédia. Preto máte toľko zlodejov a podvodníkov medzi vašimi nominantmi. Preto máte, pán Číž, toľko škandálov, pretože beriete všetko, čo dokáže naviazať na seba hlasy. Nad tým by ste sa mali zamyslieť. A, po tretie, som pochopil to, že vy obhajujete to svinstvo, ktoré ste tu urobili, keď ste nám zabránili prerokovať naše návrhy. Dajte, pán Číž, od takýchto vecí ruky preč. Urobili ste chybu, dnes ste si ju priznali. A už ju nikdy nezopakujte. Dajte preč ruky od takýchto silových riešení. A ešte jedna poznámka k tej právnej kultúre. Pán Číž, práve vy ste ten, ktorý tam neustále vybľakuje zhora a vykrikuje tu na poslancov. Tak najprv si dajte nejaký kurz slušného správania a potom tu môžete mentorovať, potom môžete rozprávať niečo o... (Prerušenie vystúpenia časomerom.)
Hrnčiar, Andrej, podpredseda NR SR (2017-04-06):
Reakcia na faktické, pani poslankyňa Blahová.
Rajtár, Jozef, poslanec NR SR (2017-05-18):
Ja by som chcel oznámiť, že pri hlasovaní s tlačou 504 sa na tabuli objavilo číslo tlač 544. Zrejme bude aj problém v elektronickej evidencii, tak to treba opraviť.
Grendel, Gábor, podpredseda NR SR (2021-12-14):
Pán poslanec Gyimesi, prosím, nevyrušujte poslancov.
Jurinová, Erika, podpredsedníčka NR SR (2012-09-26):
Ďakujem, pán poslanec. Na vaše vystúpenie nie sú žiadne faktické poznámky. Ukončujem všeobecnú rozpravu. Alebo chcete ešte vystúpiť v rámci rozpravy? (Reakcia navrhovateľa.) Takže nie je uzavretá rozprava, budete môcť reagovať. Nech sa páči.
Abrhan, Pavol, poslanec NR SR (2014-09-17):
Pýtajú sa, ako majú hlasovať. Hovorím, že hlasovacím zariadením.
Halúz, Milan, poslanec NR SR (2013-01-31):
Ďakujem za slovo. Pán kolega, ja len jednu poznámku. Vy ste povedali, že nepoznáte človeka, ktorý by si kúpil auto, nie na základe ceny a že pôjde preň aj na druhý koniec republiky. No ja sa hlásim ako prvý a ja som si auto nekúpil podľa toho, či mi ho na druhom konci republiky dajú lacnejšie, alebo nie, ale pozeral som presne na kvalitu a poskytované služby plus, to je servis, náhradné vozidlo a tak ďalej a celkový prístup a napríklad, aby to bolo v mieste bydliska, aby som bol mobilný a tak ďalej. Takže nielen tá cena zase bola rozhodujúca a išlo o vlastné peniaze. Ďakujem.
F. Šebej, poslanec: (2002-07-03):
Prvý pozmeňujúci návrh znie: „V čl. I v § 2 ods. 1 sa za písmeno e) vkladá písmeno f).“ Zdôvodnenie. Vzhľadom na zámer odstrániť diskrimináciu účastníkov odboja podľa § 1 písm. e) zákona č. 255/1946 Zb. je potrebné zamedziť i prípadnej diskriminácii účastníkov odboja podľa písmena f) toho istého zákona. Tam je preklep v zdôvodnení, ktoré máte rozdané na laviciach. Tam namiesto písmena e) má byť písmeno f). No a ten druhý pozmeňujúci návrh, ktorý už tiež spomínal pán predkladateľ pán poslanec Osuský, znie: „Čl. II znie: „Tento zákon nadobúda účinnosť 1. januára 2003.“.“ Ide o rozpočtové zabezpečenie finančného príspevku a rovnaký návrh je obsahom spoločnej správy. Takže ak prejde spoločná správa v takej podobe, v akej je navrhnutá, tak o tomto nie je potrebné hlasovať. Ďakujem za pozornosť.
Šefčík, Marek, poslanec NR SR (2022-05-05):
Ďakujem, pán predseda. Dajte hlasovať o návrhu zákona ako o celku s prijatými návrhmi s odporúčaním gestorského výboru ho schváliť.
Blanár, Juraj, podpredseda NR SR (2020-11-03):
Dobre, beriem na vedomie, pani spravodajkyňa.
Bartek, Michal, poslanec NR SR (2024-06-12):
Ďakujem veľmi pekne za slovo, pán predsedajúci. Vážené panie poslankyne, vážení páni poslanci, v súlade s § 73 zákona o rokovacom poriadku som bol určený výborom za spravodajcu k uvedeného návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a Ministerstva hospodárstva Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady pre financie a rozpočet a Výbor Národnej rady pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Zároveň odporúčam, aby výbory uvedený návrh prerokovali do 6. septembra 2024 a gestorský výbor do 9. septembra 2024 od jeho prerokovania v prvom čítaní na schôdzi Národnej rady Slovenskej republiky. Ďakujem veľmi pekne, skončil som. Pán predsedajúci, otvorte, prosím, rozpravu.
Jakab, Július, poslanec NR SR (2023-12-08):
Ďakujem za slovo. Ja by som možno trochu v číslach. Tak ako Jozef Pročko dobre hovoril, ľudia sa starajú aj vlastnými silami, keď štát zlyháva, a čistia potoky a snažia sa zabrániť kontaminácii a rôznym envirozáťažiam a množstvom suplujú štát. Možno by som hovoril o odkalisku Poša a by som ťa chcel, Jozef, upozorniť na Chemko Strážske a odkalisko Poša, normálne aj taká stránka na Facebooku, Zomierame na východe vďaka PCB látkam a odkalisku Poša. Odporúčam všetkým, môžte si to pozrieť na Facebooku, kde títo ľudia dlhé roky volali po tom, aby odkalisko Poša bolo riešené, a práve ho začala riešiť až vláda Igora Matoviča a Eduarda Hegera v spolupráci s ministerstvom vnútra a Romanom Mikulcom ako vtedajším ministrom. A pamätám si, ako na vládu chodili aj rôzni veterinári, chemici, hasiči a odviedli obrovský kus práce pri odstraňovaní tejto environmentálnej záťaže, ktorá bude pokračovať aj v roku 2024 a dokončená by mala byť v roku 2025. A keď sa bavíme o tých číslach, tak zneškodnených by v tejto chvíli, pardon, do konca roku 2024 malo byť 150 ton nebezpečného odpadu. V druhom kole sa počíta s odstránením približne 5 000 sudov s nebezpečným PCB odpadom z objektu teplárne. A tak ako som hovoril o tých nebezpečných veciach, tak naozaj aj veterinári tam skúmali divokú zver a ošípané, ktoré boli kontaminované PCB látkami a v niektorých prípadoch vyšlo, že tá zver je kontaminovaná až v sto percentách, takže ja si myslím, že je to dôležitá otázka.
Sulík, Richard, predseda NR SR (2011-07-06):
Ďakujem. Prosím člena výboru pre ľudské práva a národnostné menšiny pána poslanca Zajaca, aby informoval Národnú radu o výsledku prerokovania správy vo výbore.
Danko, Andrej, podpredseda NR SR (2024-06-26):
S reakciou posla... pardon, pán minister Taraba.
B. Bugár, podpredseda NR SR: (2001-11-07):
Vyzývam všetkých poslancov a poslankyne, aby sa vrátili do rokovacieho priestoru. (Pauza pre nedostatočný počet poslancov v rokovacej sále.)
Saloň, Marián, poslanec NR SR (2011-09-07):
Len mi povedzte, či ste tam boli alebo neboli.
Žiga, Peter, podpredseda NR SR (2024-06-11):
Pán poslanec Lučanský.
Pellegrini, Peter, predseda NR SR (2015-03-19):
Pán poslanec Jurzyca.
Šuca, Peter, poslanec NR SR (2023-02-07):
Ďakujem pekne, pán podpredsedajúci, pán podpredseda. Vážený pán predkladateľ, na úvod musím povedať, že kvitujem to, čo ste na záver urobili, urobili v svojom vystúpení, že sťahujete tento návrh zákona na dopracovane. Bolo pre mňa trochu prekvapenie, keď ste začali to vaše úvodné slovo s tým, že sú, mám tie isté noviny pred sebou čo vy, tie odborové noviny policajtov a ste povedali, že oni s týmto návrhom zákona problém nemajú. No oni, oni nemali problém jedine s tými dvoma bodami, kedy ste znižovali vekovú hranicu prijatia do Policajného zboru z 21 na 18 a so zrušením štátnej služby kadetov. So všetkým ostatným zásadný problém mali. Keď ste pozorne čítali tieto noviny, tak ako som čítal ja, tak viete, že raz sa už snažila vláda Slovenskej republiky tento zákon v ´21. roku pustiť von, prešlo medzirezortným pripomienkovým konaním a v prvom kole mal 63 zásadných pripomienok a v druhom kole na jedenástich stranách mal 48 zásadných pripomienok. Tak zmiešaný úvod v dôvodovej správe, že zavádzate tzv. motivačné prvky štátnej služby policajtov vo vzťahu k výkonu štátnej služby, ako aj k jeho riadeniu. Ja mám taký pocit, že celý tento zákon, ako ho predkladáte, je absolútne de-mo-ti-vu-jú-ci. Áno, hneď poviem prečo. Je veľmi zaujímavé, že beriete teda ten paušálny príplatok za nerovnomernosť. My sme to tu síce vysvetlili, týka sa, týka sa vyšetrovateľov, vyšetrovateľov v skrátenom, operatívcov, policajtov v prvej línii. Myslím, že z tých sto eur nijaký policajt nezbohatne. Meníte to tu na ten premenlivý príplatok, kde je dôrazne jasné, aká bude normohodina, koľko on uvádza hodín, no ale to asi sa dorieši nejakými vyhláškami. Áno, aj toto odborári považujú za spravodlivé, ale toto je podľa mňa de-mo-ti-vu-jú-ce, pretože keď riadiaci funkcionár súčasnej dobe 5 % – 90 % môže mať viac príplatok, vy ho dávate na 200. Tak koho to má motivovať? Koho to má motivovať? Rozprávate o tom, že to nebude mať nijaký negatívny vplyv na štátny rozpočet. No bude to mať negatívny vplyv na štátny rozpočet. Aj samotní financi nám odpísali, že tých, tá tretina z tých 2 330 riadiacich pracovníkov z polície odíde, tretina odíde a z toho to chcete financovať. No lenže tí chlapi a tie ženy pôjdu na... (Prerušenie vystúpenia časomerom.)
Mičovský, Ján, poslanec NR SR (2014-11-28):
Ďakujem za slovo, vážená pani podpredsedníčka. Vážený pán poslanec Mihál, ja málokedy reagujem na vaše vystúpenia, to však neznamená, že ich nemám rád, naopak, oceňujem ich konštruktívnosť a zrozumiteľnosť a myslím si, že naozaj patríte k tým poslancom, ktorí si vykonávajú, najmä v tej téme, kde ste doma, svoju poslaneckú prácu príkladne. Chcem zareagovať na tú časť vášho vystúpenia, kde ste navrhli akcentovať ľudskú spolupatričnosť pri možnosti podieľať sa na rôznych osudoch, ktoré život prináša svojim, našim kolegom tým, že sa vieme, alebo že by sme sa mohli vzdať časti dovolenky v ich prospech. Veľmi sa mi to páči. Ste mi pripomenuli jedno z učení, aj keď ja ho nevyznávam, ale trocha ho poznám, budhizmu, ktoré hovorí o tom, že veľkosť človeka môžeme merať najmä tým, čoho sa dokážeme zrieknuť. A vy vlastne svojím návrhom v oblasti, kde sa to veľmi nepredpokladá, ukazujete veľmi peknú možnosť a ja verím, že realizovateľnú, ako môžu ľudia prejaviť svoju ľudskosť a spolupatričnosť a to je presne to, čo potrebujeme, samozrejme, nielen v tejto oblasti, kde je to teda viac-menej ako očakávané, ale vôbec v našich životoch a preto si myslím, že tento návrh neprijať a prípadne ho, tak ako aj môj predrečník hovoril, nejakým spôsobom ešte neupraviť, by bolo niečo, čo sami svojim svedomiam by sme asi vysvetľovali ťažko. Takže veľmi pekne ďakujem. Milo ma to prekvapilo a považujem to za veľmi, veľmi dobrý návrh, ktorý útočí, v tom dobrom slova zmysle, na to najlepšie, čo v nás v každom je a čo občas treba prebudiť. A vy ste to teraz aj týmto návrhom urobili. Fajn, vďaka.
Taraba, Tomáš, poslanec NR SR (2023-05-18):
Inflácia, a najmä takéhoto rozsahu, aká je, je novým javom. Samozrejme, že aj Hegerova odchádzajúca vláda má na tom najväčší podiel, pretože všetky tie nezmyselné kroky ohľadom sankcií, navyšovania cien energií, to, v podstate s čím súhlasila vtedy aj SME RODINA, keď boli vo vláde, tak spôsobili tú infláciu. A teraz sme tu pred realitou, že treba za ňu... sa teda proti nej postaviť, treba chrániť najzraniteľnejšie časti obyvateľstva, takže tieto valorizačné mechanizmy, ktoré zrazu treba dávať do tých zákonov, majú svoje opodstatnenie. Ale nielen pokiaľ ide rodiny, nielen pokiaľ ide o dôchodcov, ale rovnako by sme nemali zabudnúť napríklad na živnostníkov, ktorých je viac ako 0,5 mil., ktorí zrazu musia v podstate platiť oveľa vyššie dane len preto, lebo fakturujú sumy, ktoré sú nafúknuté o infláciu, a štát ich zdaňuje oveľa väčším percentom, takže, takže z tohto dôvodu, si myslím, ak sa teda bavíme o týchto valorizačných mechanizmoch, tak je namieste to zapracovať, aj pokiaľ ide o živnostníkov. Ja tu mám návrh zákona, ktorý bol odkopnutý ďalej na schôdzu. Takže ak predkladatelia tejto valorizácie majú záujem o podporu, tak si myslím, že bude dobré, ak podporia návrh, aby aj o valorizácii živnostníkov sme sa začali baviť. Ide o viac ako 0,5 mil. ľudí, ktorí z veľkej časti sú odkázaní sami na seba zarábať, pretože ich do toho pritlačil či už štát, alebo jednoducho ich do toho tlačia zamestnávatelia, takže prídem s týmto návrhom. A podľa toho, ako kto bude hlasovať, uvidíme, aj že o akú úprimnú snahu ide potom pri valorizácii dôchodkov. Ďakujem.
P. Hrušovský, predseda NR SR: (2004-09-09):
Pán podpredseda vlády, nech sa páči.
Blanár, Juraj, podpredseda NR SR (2021-04-01):
Pani poslankyňa Zita Pleštinská.
Figeľ, Ján, podpredseda NR SR (2013-01-29):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Andrejovi Kolesíkovi. Nech sa páči.
Laššáková, Jana, podpredsedníčka NR SR (2013-10-24):
Pán poslanec Jarjabek nie je prítomný, stráca poradie. Pýtam sa teraz, či sa chce niekto prihlásiť do rozpravy ústne. Do rozpravy ústne sa hlásia páni poslanci Kuffa, Galko, Ritomská, Valocký. Končím možnosť prihlásiť sa do rozpravy ústne. Nech sa páči, pán poslanec Kuffa.
Hrnko, Anton, poslanec NR SR (2016-10-25):
Ďakujem, pani predsedajúca. Pán poslanec Rajtár, bol by som rád, keby ste teraz počúvali, čo vám poviem. Vaše vystúpenie bolo klasickým obrazom súčasnej koalície, buď neoverené, alebo lož. A teraz neviem, čo mám na vás povedať? Pretože sedí tu pán Budaj, ktorý vie, ako to bolo a je tam ticho. Predpokladal som, že vás opraví. Tak aby ste vedeli, ústavu, ktorú prijala tá, podľa vás, dnešná koalícia, respektíve vtedajšia koalícia v roku 1992 vyšetrovacie výbory mala. A bol tu aj nejaký vyšetrovací výbor pod vedením pána Macušku a potom, keď som bol pred tým výborom, tlač rozšírila, že som tomu výboru niečo povedal neslušné. Ja neviem, či to bola pravda, ale bolo to tak. A pán Budaj vie, pretože pán Budaj bol aj podpísaný na podanie na Ústavný súd, že vtedajšia opozícia podala na Ústavný súd, kde namietala neústavnosť komisií, vyšetrovacích. A Ústavný súd ju zrušil. Nie, žiadna koalícia. Ale vy tu šírite buď neznalosť, alebo lži. Tak teraz je to vo všetkom, čo vy rozprávate, alebo len v tomto prípade? Predpokladám, že vo všetkom. Ďakujem.
Ďuriš Nicholsonová, Lucia, podpredsedníčka NR SR (2019-06-24):
Teraz vám dávam možnosť prihlásiť sa do rozpravy k tomuto bodu ústne. Končím možnosť prihlásiť sa do rozpravy. Neprihlásil sa nikto. Vyhlasujem všeobecnú rozpravu k tomuto bodu za skončenú a prerušujem rokovanie o tomto bode programu. Ďalším bodom programu je prvé čítanie o návrhu poslancov Petra Osuského, Ondreja Dostála, Zuzany Zimenovej a Renáty Kaščákovej na vydanie zákona, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov. Návrh zákona má tlač 1542, návrh na jeho pridelenie na prerokovanie výborom je v rozhodnutí č. 1633. Teraz dávam slovo pánovi poslancovi Osuskému, aby návrh zákona uviedol, nech sa páči. (Rokovanie o návrhu poslancov Národnej rady Slovenskej republiky Petra Osuského, Ondreja Dostála, Zuzany Zimenovej a Renáty Kaščákovej na vydanie zákona, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov , tlač 1542.)
Paška, Pavol, predseda NR SR (2013-11-28):
Ďakujem pekne, pán podpredseda vlády. Pán spravodajca, chcete sa vyjadriť? (Reakcia spravodajcu.) Nie. Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov . Je to tlač 712. Pán podpredseda vlády, poprosím vás o uvedenie vládneho návrhu.
Bugár, Béla, podpredseda NR SR (2016-10-12):
Nech sa páči, prezentujme sa a hlasujme o bodoch zo spoločnej správy. (Hlasovanie.) Prítomných 135 poslancov, za 92, 43 poslancov sa zdržalo hlasovania. Konštatujem, že tieto body zo spoločnej správy sme schválili.